Ithyceridae

Ithyceridae er en familie av biller i gruppen snutebiller (Curculionoidea) som bare omfatter en eneste art, Ithycerus novaboracensis. Denne blir kalt «New York Weevil» på engelsk og lever bare i det østlige Nord-Amerika, fra det sørlige Canada sør til Florida. De voksne billene gnager på unge skudd og knopper av ulike løvtrær, og larvene lever på røttene til de samme trærne. Ithycerus novaboracensis ligner noen arter i familien snutebiller (Curculionidae), men skiller seg fra disse på at antennene ikke er knebøyde.


== Utseende ==
Middelsstor (12 – 18 mm), mørk brunlig, oversiden kledt med smale skjell. Snuten er kort og bred, litt lengre enn resten av hodet. Antennene er 11-leddete, rette og ikke knebøyde. De tre ytterste leddene danner en kølle. Fasettøynene er middels store og noe utstående. Brystskjoldet (pronotum) er omtrent så langt som bredt, med rundede sider. Dekkvingene er mye bredere enn brystskjoldet, parallellsidige i de fremste tre fjerdedeler, tilspisset i den bakerste fjerdedelen. De har tydelige, men grunne, punktstriper. Beina er kraftige, og leggene har en pigg på innsiden ved spissen. Føttene er fire-leddete med et tolappet tredje ledd.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (Infraorden) Cucujiformia Lameere, 1938
Overfamilien snutebiller, Curculionoidea Latreille, 1802
Familien Ithyceridae
Underfamilien Eccoptarthrinae Arnoldi, 1977 - kjent fra mesozoikum
Stammen †Baissorhynchini Zherikhin, 1993
Slekten Baissorhynchus Zherikhin, 1977
Slekten Cretocar Gratshev & Zherikhin, 2000
Slekten Cretonanophyes Zherikhin, 1977
Slekten Emanrhynchus Zherikhin, 1993
Slekten Gobicar Gratshev & Zherikhin, 1999
Slekten Gratshevibelus Soriano, 2009
Slekten Hispanocar Soriano, Gratshev & Delclos, 2006
Slketen Jarzembowskia Zherikhin & Gratshev, 1997
Slekten Martinsnetoa Zherikhin & Gratshev, 2004
Slekten Montsecanomalus Soriano, Gratshev & Delclos, 2006
Stammen †Brenthorrhinoidini Legalov, 2003 - sen jura
Slekten Brenthorrhinoides Gratshev 6 Zherikhin, 1996
Stammen Carini
Slekten Car Blackburn, 1897
Stammen Chilecarini
Slketen Auletomacer Zherikhin, 1993 - tidlig kritt
Slketen Baltocar Kuschel, 1992
Slekten Caenominurus Voss, 1965
Slekten Carodes Zimmermann, 1994
Slekten Chilecar Kuschel, 1992
Stammen †Eccoptarthrini - tidlig jura
Slekten Abrocar Liu & Ren, 2006
Slekten Eccoptarthrus Arnoldi, 1977
Stammen †Mesophyletini Poinar, 2006
Slketen Mesophyletis Poinar, 2006
Stammen †Nebrenthorrhinini Legalov, 2007 - tidlig kritt
Slekten Nebrenthorrhinus Legalov, 2003
Stammen †Paleocartini Legalov, 2003 - sen jura
Slekten Paleocartus Legalov, 2003
Underfamilien Ithycerinae
Ithycerus noveboracensis (Forster, 1771) - eneste nålevende art
Underfamilien †Slonikinae Zherikhin, 1993
Slekten Slonik Zherikhin, 1977
Slekten Ulyanisca Gratshev, 1999
Underfamilien †Ulyaninae Zherikhin, 1993Familien Ithyceridae er et eksempel på en såkalt monotypisk gruppe, en gruppe som bare omfatter én art. En del moderne taksonomer mener man ikke burde navnsette slike grupper, fordi navnet Ithyceridae betyr eksakt det samme som Ithycerus noveboracensis. Det er dermed overflødig (redundant). Familienavnet er likevel beholdt her for å markere at gruppen (dvs. I. noveboracensis) er såpass enestående og trolig ikke nært beslektet med andre grupper. Nylig har en del utdødde arter blitt plassert i Ithyceridae, og også de nålevende artene fra den sørlige halvkulen som tradisjonelt har vært plassert i Caridae.


== Eksterne lenker ==
(en) Ithyceridae i Global Biodiversity Information Facility 
(en) Ithyceridae hos Fossilworks 
(en) Ithyceridae hos ITIS 
(en) Ithyceridae hos NCBI 
Ithyceridae – detaljert informasjon på Wikispecies Ithycerus noveboracensis: [1]